Кавказ өндүрү

Кавказ өндүрү – Чоң Кавказдын түндүк капталын улай жаткан аймак. Түндүгүнөн КумаМаныч өрөөнү, батышынан Азов деңизи, Керч кысыгы, чыгышынан Каспий деңизи менен чектешет. Батыш Кавказ өндүрүнө (Кубань-Азов бою ойдуңу, Кубань бою түздүгү, Тамань ж. а.), Орто Кавказ өндүрүнө (Ставрополь дөңсөөсү, Терек-Сунжа дөңсөөсү Минералдуу суулар тобундагы тоо-лакколиттер Бештоо, Машук ж. б.) жана Чыгыш Кавказ өндүрүнө (Терек-Кума ойдуңу) бөлүнөт. Кавказ өндүрүндө Краснодар жана Ставрополь крайлары жайгашкан. 

 Колдонулган адабияттар 
 “Кыргызстан” улуттук энциклопедиясы: 3-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2011. 784 бет, илл. ISBN 978 9967-14-074-5

Категория:Кавказ